**Podmienky prenájmu telocvične**

(platné od 01.03.2023)

1. Škola ako prenajímateľ prenajíma cvičebnú plochu telocvične (+ šatne a sociálne zariadenie) právnickým a dospelým fyzickým osobám. Prenajímať telocvičňu nie je povinnosťou školy, t.z. škola nemusí žiadosti vyhovieť.
2. Telocvičňu je možné prenajať na základe písomnej žiadosti podanej obvykle v termíne od 20.augusta do 20.septembra príslušného kalendárneho roka v kancelárii školy (žiadosť sa nachádza na webovom sídle školy ([www.zsgolianovo.eu](http://www.zsgolianovo.eu)). Neakceptujeme nepodpísané žiadosti, žiadosti telefonické a zasielané e-mailom.
3. Žiadosť je možné podať i v inom termíne, ale prenajímateľ jej nemusí vyhovieť, najmä z dôvodu už obsadeného termínu, príp. iných odôvodnených skutočností.
4. Telocvičňu je možné využívať z prevádzkových dôvodov len v pracovných dňoch v období školského vyučovania od 1.októbra a max. do 20.júna, okrem dní vedľajších prázdnin, sviatkov a  víkendov (vždy ich prenajímateľ označí v nájomnej zmluve - termínovníku) v čase od 16:00 h do 21:00 h. **Upozorňujeme,** že telocvičňa školy je školské zariadenie, a preto prevádzka telocvične je prispôsobená školskému prevádzkovému poriadku a školskému režimu počas roka – **neplníme funkciu športovej haly s celoročnou prevádzkou!**
5. Telocvičňu je možné prenajať najmenej na jednu hodinu a najviac na 4 hodiny v týždni.
6. Jedna hodina prenájmu trvá 60 minút (t.z. za tento vymedzený čas je potrebné prísť i odísť, pred odchodom je povinnosťou nájomcu skontrolovať priestory – či sú zatvorené okná, voda, zhasnutá elektrina a uzamknúť hlavný vchod do telocvične a vstupnú bránu).
7. Nájomca uvedený v zmluve nesmie poskytnúť kľúč od telocvične inej osobe, ako je dohodnuté v zmluve. Považuje sa to za porušenie zmluvy.
8. Výška prenájmu za 1 hodinu: **20,- € pre cvičiace dospelé osoby; 15,- € pre cvičiacich žiakov**.
9. Platby prebiehajú v termínoch určených v zmluve. Poplatok sa uhrádza na účet prenajímateľa len bezhotovostným stykom.
10. V prípade, že prenajímateľ nemôže poskytnúť z prevádzkových dôvodov prenájom v dohodnutom termíne podľa zmluvy, tak sa dohodne s nájomcom na kompenzácii , ktorá je uvedená v zmluve.
11. Prenajímateľ neposkytuje telocvičňu na agresívne formy športu. V telocvični nie je možné hrať futbal s klasickou loptou, ale len s loptou určenou na sálový futbal (mäkkou loptou), nakoľko klasická lopta má deštrukčný účinok a poškodzuje zariadenie telocvične.
12. Na palubovku v telocvični je prísne zakázané vstupovať v obuvi, v ktorých prišla osoba zvonka, príp. v kopačkách a v obuvi, ktorá má čierne podrážky. Cvičiace osoby sa musia v šatni prezuť do športovej obuvi.
13. Nájomca si zodpovedá za bezpečné športovanie,  pohyb a za udržiavanie hygieny v prenajatom priestore. Nájomca si sám zabezpečuje lekárničku pre podanie prvej pomoci.
14. Nájomca je povinný pri poškodení telocvične, jej zariadenia alebo náradia ihneď oznámiť túto skutočnosť prenajímateľovi a bezodkladne odstrániť nedostatky spôsobené poškodením na vlastné náklady.
15. V prípade, že nájomca zistí poškodenie zariadenia telocvične ešte pred začiatkom cvičenia, je povinný ihneď túto skutočnosť nahlásiť podľa pokynu v uzavretej zmluve.
16. Prenajímateľ požaduje, aby dvere telocvične boli počas celej športovej činnosti nájomcu zatvorené (kvôli tepelným stratám a vniknutiu hlodavcov a vtáctva do budovy telocvične).
17. Prenajímateľ požaduje, že ak maloleté deti, ktoré chodia s cvičencami do telocvične (napr. s rodičmi), aby sa nezdržiavali bez dozoru v areáli školy počas cvičenia ich rodičov, ale aby boli prítomné v telocvični pri svojich rodičoch pod dozorom dospelej osoby, príp. aby sa vôbec nezdržiavali v interiéri/exteriéri školy.

Vzali na vedomie: **Meno a priezvisko Dňa Podpis**\_\_\_\_\_\_